## La Comunitat Valenciana va registrar a l'agost una ocupació mitjana hotelera al litoral pròxima al 90 %

*** La Comunitat Valenciana preveu una ocupació pròxima al 80 % als hotels de litoral aquest mes de setembre**

La Comunitat Valenciana va registrar el mes d'agost passat una ocupació mitjana hotelera pròxima al 90 % al litoral, segons les dades de l'enquesta d'ocupació d'estiu realitzada per Turisme Comunitat Valenciana a una mostra representativa d'establiments hotelers de les tres províncies.

Les dades de l'enquesta mostren una ocupació superior al 65 % en hotels de l'interior de la Comunitat Valenciana. A més, els càmpings del litoral de la Comunitat Valenciana van registrar a l'agost un 95 % quant a bungalous ocupats i el 90 % de les parcel·les, mentre que els apartaments turístics gestionats per empreses van ser ocupats per al total de la Comunitat Valenciana en un 87,6 %.

La consellera d'Innovació, Indústria, Comerç i Turisme, Nuria Montes, ha assenyalat que “aquesta tendència ens permet afirmar que tornem a aconseguir xifres de prepandèmia i podem parlar ja d'una recuperació total de la destinació i una tornada a la normalitat”.

Per zones, els resultats mostren que durant el mes d'agost passat els hotels del litoral de la província de València van registrar un 88 % d'ocupació. Al litoral de Castelló, el grau d'ocupació per places es va situar en un 89 %, mentre que els hotels del litoral d'Alacant, sense incloure-hi els de Benidorm, van registrar una ocupació superior al 90 %.

A més, tant els hotels de la ciutat de València com els de Benidorm van registrar una ocupació d'un 88,9 % durant el mes d'agost passat.

Respecte a l'ocupació als hotels d'interior, les dades mostren que a l'interior de Castelló el grau d'ocupació per places estimat per al mes d'agost es va situar en el 65,49 %. A l'interior de València l'ocupació estimada és del 64,32 %, mentre que per a l'interior d'Alacant l'ocupació estimada arriba al 64,76 %.

Respecte a l'ocupació registrada en apartaments turístics gestionats per empreses, s'estima una ocupació per al total de la Comunitat Valenciana del 87,63 %. Al litoral de Castelló, va ser superior al 90 %; al litoral de València, del 85 %, mentre que al litoral d'Alacant, sense incloure-hi Benidorm, l'ocupació estimada va superar el 87 %. A més, les dades mostren que a Benidorm es va aconseguir una ocupació pròxima al 90 % en aquesta modalitat d'allotjament.

**Previsons d'ocupació del mes de setembre**

D'altra banda, l'enquesta realitzada per Turisme Comunitat Valenciana proporciona també un avanç de les previsions d'ocupació per al mes de setembre.

La previsió d'ocupació mitjana per als hotels del litoral de la Comunitat Valenciana durant aquest mes de setembre parteix d'unes dades pròximes al 80 %, la qual cosa suposa un 5,9 % més que en 2022.

La consellera de Turisme ha recordat que el mes de setembre “continua sent estratègic per a la nostra destinació i ens ajuda a marcar una tendència cap a la desestacionalització i l'obertura a nous mercats i segments de la demanda”.

Les dades del sondeig mostren que els apartaments turístics parteixen d'una previsió superior al 60 %, mentre que els hotels de l'interior preveuen una ocupació que s'acosta al 44 %. Per part seua, els càmpings del litoral de la Comunitat Valenciana tenen unes previsions per a aquest mes de setembre del 60 % dels bungalous ocupats i el 50 % de les parcel·les.

Per províncies, les dades del sondeig mostren que els hotels del litoral de Castelló parteixen aquest mes de setembre amb més del 64 % de les seues places ocupades. Per part seua, el litoral de València preveu ocupar el 63 % de les seues places hoteleres i el litoral d'Alacant (sense incloure-hi Benidorm) estima una ocupació del 80 %.

Quant als hotels de Benidorm, es preveu una ocupació superior al 90 %, mentre que l'ocupació estimada per a la ciutat de València es xifra en un 77,8 %.

Fecha: 04/09/2023